钦定古今图书集成/理学汇编/文学典/第093卷 > 于中
## 钦定古今图书集成/理学汇编/文学典/第093卷 > 于中

按《广西通志》：“中，字子正，全州人。洪武初，全守章复以
学行荐为全训导。久之，召至京，赐试称旨，授监察御
史。他日内直，诗有‘太液暖风扶御柳，瀛洲春日醉仙
桃’之句，同时作者以为不及。后以弹劾忤旨，谪丞归
化，移判临安，寻放归。既复召之，廷臣因荐中可备侍
从。上语荐者曰：‘近臣易选，牧民难得’。其以中同知柳。”
久乃移佐南雄。所至职办，稍暇即赋诗。家藏有《黄华
山樵集》。里人蒋楫，兴安人唐大用，洪武中皆被召。楫
能诗，官纪善，大用力辞不仕，归老于家，以笃行称。